Droguri introduse în Penitenciarul Ploiești, odată cu corespondența. DIICOT face percheziții.
Anchetatorii au informații că substanţele psihoactive erau impregnate pe bucăţi de hârtie. Bucăţile de hârtie impregnate cu produse psihoactive noi, erau introduse în ţigări şi consumate, spun procurorii. Șapte oameni vor fi audiați.
Cinci percheziții au loc, miercuri, în camere din Penitenciarul Ploiești, unde polițiștii și procurorii DIICOT aveau informații că s-au introdus droguri odată cu corespondența.Procurorii Direcției de Investigare a Infracțiunilor de Criminalitate Organizată și Terorism (DIICOT) Ploiești au făcut, miercuri, cinci percheziții în camere de detenţie din interiorul Penitenciarului Ploieşti.Anchetatorii au informații că substanţele psihoactive erau impregnate pe bucăţi de hârtie, care ulterior erau introduse în penitenciar prin intermediul corespondenţei."După introducere, bucăţile din hârtie erau livrate membrilor grupării care, ulterior, le distribuiau către diverşi consumatori, în schimbul unor sume de bani sau unor bunuri (cafea, ţigări, articole vestimentare). În ceea ce priveşte modalitatea de consumare, bucăţile de hârtie impregnate cu produse psihoactive noi, erau introduse în ţigări şi consumate, fiind astfel foarte greu de depistat activităţile infracţionale desfăşurate", spun procurorii DIICOT într-un comunicat de presă transmis miercuri.În urma perchezițiilor, au fost ridicate 8 coli din hârtie tip A4, trei bucăți de hârtie de diferite dimensiuni, cinci bucăți de șervețele și o bucată de hârtie de dimensiuni aproximativ 100 cm/40 cm, susceptibile a fi impregnate cu substanțe psihoactive.La sediul DIICOT – Serviciul Teritorial Ploiești vor fi duse, pentru audiere, șapte persoane.